Source: https://www.riigiteataja.ee/akt/119122012001
Timestamp: 2019-02-16 05:58:16+00:00

Document:
Abieluvararegistri seaduse, notari tasu seaduse ja perekonnaseisutoimingute seaduse muutmise seadus – Riigi Teataja
Abieluvararegistri seaduse, notari tasu seaduse ja perekonnaseisutoimingute seaduse muutmise seadus
RT I, 19.12.2012, 1
11.12.2012 otsus nr 197
Vastu võetud 05.12.2012
§ 1. Abieluvararegistri seaduse muutmine
Abieluvararegistri seaduses tehakse järgmised muudatused:
1) paragrahvi 1 täiendatakse lõikega 11 järgmises sõnastuses:
„(11) Abieluvararegistrit peetakse elektrooniliselt.”;
2) paragrahvi 1 lõige 2 muudetakse ja sõnastatakse järgmiselt:
„(2) Abieluvararegistri pidamise ja andmetöötluse korra kehtestab justiitsminister määrusega.”;
3) paragrahvi 2 lõikes 1 asendatakse sõna „kohtute” sõnaga „maakohtute”;
4) paragrahvi 2 täiendatakse lõikega 11 järgmises sõnastuses:
„(11) Abieluvararegistri vastutav töötleja on Justiitsministeerium ning volitatud töötleja Registrite ja Infosüsteemide Keskus.”;
5) paragrahvi 2 lõiked 2 ja 21 tunnistatakse kehtetuks;
6) paragrahvi 3 lõige 1 muudetakse ja sõnastatakse järgmiselt:
„(1) Abieluvararegistri kandeid ja kandemääruseid teevad kohtunikuabid.”;
7) paragrahvi 3 lõige 2 tunnistatakse kehtetuks;
8) paragrahvi 3 lõige 3 muudetakse ja sõnastatakse järgmiselt:
„(3) Kohtunikuabi ei või teha kannet ega kandemäärust, kui ta on abikaasa sugulane või hõimlane või kui muu asjaolu võib tekitada kahtlust tema erapooletuses.”;
9) paragrahvi 3 lõige 4 tunnistatakse kehtetuks;
10) paragrahv 4 tunnistatakse kehtetuks;
11) paragrahvi 6 pealkiri ning lõiked 1 ja 2 muudetakse ja sõnastatakse järgmiselt:
„§ 6. Abieluvararegistri andmetega tutvumine
(2) Registritoimikuga võib tutvuda ja selle koosseisu kuuluvatest dokumentidest väljatrükke saada õigustatud huvi olemasolu korral. Abikaasa, notari, kohtutäituri, pankrotihalduri, kohtu ja järelevalveõigusliku asutuse õigustatud huvi eeldatakse.”;
12) paragrahvi 6 täiendatakse lõigetega 3–5 järgmises sõnastuses:
„(3) Registritoimikuga tutvumise loa andmisest keeldumise kohta vormistatakse määrus tsiviilkohtumenetluse seadustiku § 59 lõike 6 kohaselt. Kui registritoimikuga tutvumise loa andmisest keeldub notar, kohaldatakse notariaadiseaduse § 41.
(5) Abieluvararegistri andmetega saab tutvuda kinnistusosakonnas, notaribüroos või vastava veebilehe kaudu. Abieluvararegistri andmetega tutvumisel notaribüroos tasutakse notari tasu notari tasu seaduse kohaselt.”;
13) paragrahvi 7 lõiked 1 ja 3 tunnistatakse kehtetuks;
14) paragrahvi 8 lõikes 1, § 21 lõike 3 esimeses lauses ja §-s 42 asendatakse sõna „register” sõnaga „abieluvararegister” vastavas käändes;
15) paragrahvi 8 lõiget 2 täiendatakse pärast sõna „notariaalselt” sõnadega „või vandetõlgi”;
16) paragrahv 9 tunnistatakse kehtetuks;
17) seaduse 2. peatüki pealkiri muudetakse ja sõnastatakse järgmiselt:
ABIELUVARAREGISTRI SISU”;
18) paragrahvi 10 sissejuhatav lauseosa ja punkt 1 muudetakse ning sõnastatakse järgmiselt:
„Abieluvararegistri koosseisu kuuluvad:
1) registrikaart;”;
19) paragrahv 11 muudetakse ja sõnastatakse järgmiselt:
„§ 11. Registrikaart
(3) Abikaasade varaliste õiguste kohta võib avada ainult ühe registrikaardi.”;
20) paragrahvi 12 tekst muudetakse ja sõnastatakse järgmiselt:
„Registritoimikus säilitatakse kandeavaldusi, abieluvaralepinguid, kohtulahendeid ja muid kande aluseks olevaid dokumente.”;
21) paragrahvi 13 lõige 1 muudetakse ja sõnastatakse järgmiselt:
„(1) Registripäevikus registreeritakse kandeavaldus, milles on väljendatud soov kande tegemiseks, ja seaduses sätestatud juhtudel perekonnaseisuametniku või notari esitatud teade.”;
22) paragrahvi 13 lõige 2 muudetakse ja sõnastatakse järgmiselt:
„(2) Registripäevikusse kantavate andmete loetelu kehtestab justiitsminister määrusega.”;
23) paragrahvi 13 lõige 3 tunnistatakse kehtetuks;
24) paragrahvid 14 ja 15 tunnistatakse kehtetuks;
25) paragrahv 16 muudetakse ja sõnastatakse järgmiselt:
„§ 16. Säilitustähtaeg
Abieluvararegistrisse kantud andmeid ja registritoimiku dokumente säilitatakse tähtajatult.”;
26) paragrahvi 17 lõige 1 tunnistatakse kehtetuks;
27) paragrahvi 17 lõige 2 muudetakse ja sõnastatakse järgmiselt:
„(2) Registrikaardile kantakse järgmised andmed:
8) muud seaduses sätestatud andmed.”;
28) paragrahvi 17 lõiked 3 ja 4 tunnistatakse kehtetuks;
29) paragrahv 18 tunnistatakse kehtetuks;
30) paragrahvi 19 lõike 1 esimene lause muudetakse ja sõnastatakse järgmiselt:
„(1) Kanne tehakse abikaasade notariaalselt kinnitatud avalduse või seaduses sätestatud juhtudel perekonnaseisuametniku või notari esitatud teate alusel.”;
31) paragrahvi 19 lõike 2 punkt 3 tunnistatakse kehtetuks;
32) paragrahvi 19 lõikes 31 asendatakse sõna „kinnistusosakonnal” sõnaga „registripidajal”;
33) paragrahvi 20 lõike 1 teises lauses asendatakse sõna „tõestatud” sõnaga „kinnitatud”;
34) paragrahvi 20 lõige 11 tunnistatakse kehtetuks;
35) paragrahvi 21 lõike 1 sissejuhatav lauseosa ja punkt 1 muudetakse ning sõnastatakse järgmiselt:
„(1) Kandeavaldusele tuleb lisada järgmised dokumendid:
1) abieluvaraleping;”;
36) paragrahvi 21 lõike 1 punkt 4 muudetakse ja sõnastatakse järgmiselt:
„4) tunnistuse või otsuse ärakiri abikaasa surma või abielu lahutamise kohta, kui kanne kustutatakse abielu lõppemise tõttu;”;
37) paragrahvi 21 lõike 1 punktis 5 asendatakse sõna „tõend” sõnaga „andmed”;
38) paragrahvi 21 täiendatakse lõikega 11 järgmises sõnastuses:
„(11) Perekonnaseisuametniku või notari esitatud teatele tuleb lisada abielu sõlminud perekonnaseisuametniku või notari digitaalallkirjastatud abiellumisavalduse ärakiri.”;
39) paragrahvi 21 lõige 21 muudetakse ja sõnastatakse järgmiselt:
„(21) Kui registripidajal on elektrooniline juurdepääs registrile, millest kontrollida käesoleva paragrahvi lõike 1 punktides 2 ja 4 nimetatud andmete olemasolu, ei pea nende ärakirju või väljavõtteid kandeavaldusele lisama.”;
40) paragrahvi 21 lõige 4 tunnistatakse kehtetuks;
41) paragrahvi 22 lõikest 2 jäetakse välja sõna „notariaalselt”;
42) paragrahvi 22 lõiked 3 ja 4 tunnistatakse kehtetuks;
43) paragrahvi 22 lõike 6 esimeses lauses asendatakse sõna „esitatuiks” sõnaga „esitatuks”;
44) paragrahvi 22 lõike 6 teises lauses asendatakse sõnad „avalduste vastuvõtu lõpetamise kellaaeg” lauseosaga „17.00”;
45) paragrahvi 22 lõige 61 muudetakse ja sõnastatakse järgmiselt:
„(61) Kui digitaalallkirjastatud avalduse saab esitada elektroonilisse abieluvararegistri infosüsteemi, registreeritakse avaldus ja selle laekumise aeg registripäevikus automaatselt ning nummerdatakse selle saabumise aja järgi.”;
46) paragrahvi 22 lõike 62 esimesest lausest jäetakse välja sõna „otse”;
47) seadust täiendatakse §-ga 221 järgmises sõnastuses:
„§ 221. Märge sissetulnud kandeavalduse kohta
(3) Plomm kustutatakse pärast registrikande tegemist või eitava kandemääruse jõustumist.”;
48) paragrahv 24 muudetakse ja sõnastatakse järgmiselt:
„§ 24. Kandeavalduse läbivaatamine
(4) Kui kandeavaldus kuulub rahuldamisele, teeb kande tegemiseks õigustatud isik registrikaardile kande. Sellisel juhul asendab kanne kandemäärust.”;
49) paragrahv 26 tunnistatakse kehtetuks;
50) paragrahv 27 muudetakse ja sõnastatakse järgmiselt:
„§ 27. Kande tegemine ja jõustumine
(4) Kanne jõustub selle allkirjastamisel.”;
51) seadust täiendatakse §-ga 271 järgmises sõnastuses:
„§ 271. Kandemääruse sisu
7) määruse teinud isiku nimi ja ametinimetus.”;
52) paragrahv 29 muudetakse ja sõnastatakse järgmiselt:
„§ 29. Kandest ja kandemäärusest teatamine
(3) Määruse edastamise või kättetoimetamise kohta tehakse registripäevikusse märge.”;
53) paragrahv 31 tunnistatakse kehtetuks;
54) paragrahvi 32 lõiked 1 ja 2 tunnistatakse kehtetuks;
55) paragrahvi 32 täiendatakse lõigetega 3–5 järgmises sõnastuses:
„(3) Kanne muudetakse senise kande kustutamise ja uue kande tegemise teel. Muudetud kannet asendav uus kanne saab senise kande järjekoha.
(5) Muudetud või kustutatud kannet peab olema võimalik taasesitada.”;
56) paragrahv 33 tunnistatakse kehtetuks;
57) paragrahvi 34 lõiked 1 ja 2 tunnistatakse kehtetuks;
58) paragrahvi 34 täiendatakse lõigetega 3 ja 4 järgmises sõnastuses:
„(3) Kui registrikaardil ei ole kehtivaid kandeid, tehakse sellele märge sulgemise kohta. Sulgemise märkes näidatakse sulgemise alus ja kuupäev ning märke teinud isiku nimi ja ametinimetus.
(4) Suletud registrikaarti peab olema võimalik taasesitada.”;
59) paragrahvi 35 lõiked 1–3 muudetakse ja sõnastatakse järgmiselt:
„(1) Abieluvararegistri andmetest tehakse ärakirju ja väljatrükke käesoleva seaduse § 6 kohaselt.
(3) Kui registripidajale on esitatud kandeavaldus, mille kohta ei ole kandemäärust veel tehtud, peavad ärakiri ja väljatrükk sisaldama viidet kandeavaldusele, mis on kantud registripäevikusse.”;
60) paragrahvi 35 lõige 5 tunnistatakse kehtetuks;
61) paragrahv 36 tunnistatakse kehtetuks;
62) paragrahvi 37 lõiked 1–7 tunnistatakse kehtetuks;
63) paragrahvi 37 täiendatakse lõigetega 8–15 järgmises sõnastuses:
„(8) Kanne parandatakse juhul, kui see on:
(15) Tehniliste võimaluste olemasolu korral parandatakse käesoleva paragrahvi lõikes 11 nimetatud kanne automaatselt.”;
64) paragrahvi 38 pealkiri muudetakse ja sõnastatakse järgmiselt:
„§ 38. Kande parandamise viis”;
65) paragrahvi 38 lõiked 1–4 tunnistatakse kehtetuks;
66) paragrahvi 38 täiendatakse lõigetega 5 ja 6 järgmises sõnastuses:
„(5) Kanne parandatakse senise kande kustutamise ja uue kande tegemise teel. Uues kandes märgitakse, et see asendab eelmist.
(6) Senist kannet asendav uus kanne saab senise kande järjekoha.”;
67) paragrahv 411 tunnistatakse kehtetuks;
68) seadust täiendatakse §-ga 421 järgmises sõnastuses:
„§ 421. Üleminek elektroonilisele abieluvararegistrile
(4) Elektroonilistele registrikaartidele ja -toimikutele ülemineku korra kehtestab justiitsminister määrusega.”;
69) seadust täiendatakse §-ga 422 järgmises sõnastuses:
„§ 422. Registrikaardi ümberkirjutamine ametiülesande korras
(6) Registrikaartide ümberkirjutamise korra kehtestab justiitsminister määrusega.”;
70) seadust täiendatakse §-ga 423 järgmises sõnastuses:
„§ 423. Kandeavalduste menetlemine
Enne 2013. aasta 1. jaanuari esitatud kandeavaldus, mille kohta ei ole 2013. aasta 1. jaanuariks tehtud abieluvararegistrisse kannet või koostatud kandemäärust, vaadatakse läbi 14 päeva jooksul käesoleva seaduse jõustumisest arvates.”
§ 2. Notari tasu seaduse muutmine
Notari tasu seaduse § 31 punktid 141–146 muudetakse ja sõnastatakse järgmiselt:
„141) registriosaga, registrikaardi või elektroonilise kinnistus- või registritoimiku koosseisu kuuluva dokumendiga tutvumise võimaldamine nende taasesitamise teel kuvaril – 3,19 eurot ühe registriosa, registrikaardi või dokumendiga tutvumise eest;
142) kogu kinnistus- või registritoimikuga tutvumise võimaldamine selle taasesitamise teel kuvaril – 9,58 eurot;
143) registriosa või registrikaardi väljatrüki kinnitamine ja väljastamine – 3,19 eurot sõltumata lehekülgede arvust;
144) kinnistus- või registritoimikus sisalduva dokumendi väljatrüki kinnitamine ja väljastamine – 6,35 eurot sõltumata lehekülgede arvust;
145) registriosa või registrikaardi digitaalne kinnitamine ja väljastamine – 4,79 eurot sõltumata andmemahust;
146) kinnistus- või registritoimikus sisalduva dokumendi digitaalne kinnitamine ja väljastamine – 6,35 eurot sõltumata andmemahust;”.
§ 3. Perekonnaseisutoimingute seaduse muutmine
Perekonnaseisutoimingute seaduses tehakse järgmised muudatused:
1) paragrahvi 42 lõige 3 muudetakse ja sõnastatakse järgmiselt:
„(3) Kui vastavalt abiellumisavaldusele on abikaasade valitud varasuhteks vara juurdekasvu tasaarvestus või varalahusus, esitab perekonnaseisuametnik abielu sõlmimise päeval kinnistusosakonnale, kelle tööpiirkonnas on abikaasa elukoht, vastavasisulise teate koos digitaalallkirjastatud abiellumisavalduse ärakirjaga abieluvararegistrisse kande tegemiseks. Kui teadet ja digitaalallkirjastatud abiellumisavalduse ärakirja ei ole võimalik esitada abielu sõlmimise päeval, esitatakse see abiellumise päevale järgneval esimesel tööpäeval.”;
2) paragrahvi 42 lõike 7 kolmas lause muudetakse ja sõnastatakse järgmiselt:
„Kui vastavalt abiellumisavaldusele on abikaasade valitud varasuhteks vara juurdekasvu tasaarvestus või varalahusus, esitab maavalitsus samal päeval kinnistusosakonnale, kelle tööpiirkonnas on abikaasa elukoht, vastavasisulise teate koos digitaalallkirjastatud abiellumisavalduse ärakirjaga abieluvararegistrisse kande tegemiseks.”;
3) paragrahvi 42 lõike 7 neljas lause tunnistatakse kehtetuks.
(1) Käesolev seadus jõustub 2013. aasta 1. jaanuaril.
(2) Käesoleva seaduse § 1 punktid 21, 30, 34, 35, 38 ja 69 ning § 3 jõustuvad üldises korras.

References: § 1
 § 59
 § 41
 § 21
 § 6

§ 2
 § 31

§ 3
 § 1
 § 3